CELEX: 62017TN0480
Language: hr
Date: 2017-08-03 00:00:00
Title: Predmet T-480/17: Tužba podnesena 3. kolovoza 2017. – Grčka protiv Komisije

23.10.2017   
            
            
               HR
            
            
               Službeni list Europske unije
            
            
               C 357/18
            
         Tužba podnesena 3. kolovoza 2017. – Grčka protiv Komisije
   (Predmet T-480/17)
   (2017/C 357/23)
   Jezik postupka: grčki
   
      Stranke
   
   
      Tužitelj: Helenska Republika (zastupnici: G. Kanellopoulos i A. Vassilopoulou)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Komisijinu provedbenu odluku, koja je predmet pobijanja, od 26. lipnja 2017. u dijelu u kojoj su troškovi Helenske Republike u iznosu od 1 192 054,72 eura isključeni iz financiranja Europske unije, u kontekstu provjere usklađenosti, određivanjem jednokratnog i paušalnih financijskih ispravaka zbog navodnih nedostataka u primjeni uvjeta u okviru Europskog fonda za jamstva u poljoprivredi i Europskog poljoprivrednog fonda za ruralni razvoj za godine podnošenja zahtjeva 2012., 2013. i 2014., sukladno onome što je izloženo u odnosu na činjenice i tužbene razloge za poništenje, te
            
         
               —
            
            
               naloži Komisiji snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe dva tužbena razloga.
   
               1.
            
            
               U prvom tužbenom razlogu tužitelj navodi da je sporni ispravak određen suprotno zakonu, na temelju pogrešno utvrđenih činjenica, s nedovoljnim i pogrešnim obrazloženjem te kršenjem načela dobre uprave i pravičnosti, kako je detaljno izloženo u prvom dijelu tog tužbenog razloga u odnosu na navodne nedostatke u određenim elementima kontrole SMR 1 kao i specifičnim elementima kontrole minimalnih zahtjeva koji se primjenjuju na uporabu gnojiva i fitosanitarnih proizvoda, te u drugom dijelu tog tužbenog razloga u odnosu na nedostatak koji je istaknut u anali rizika.
            
         
               2.
            
            
               Drugi tužbeni razlog temelji se na nepostojanju obrazloženja, na pogrešci koja se tiče činjenica i na povredi načela proporcionalnosti pobijane odluke u dijelu u kojem je odbijen točan izračun financijskog učinka utvrđenih nedostataka, pod pretpostavkom da je to istina, kojeg su provela grčka tijela, imajući u vidu preporuke tijela za rješavanje sporova pred Komisijom.